கேள்வி: சிலாங்கூர் அரசு - அரசுத் தலைவர் குறித்து விரிவாக சொல்லுங்கள்.
பதில்: File:Sultan Salahuddin Abdul Aziz Shah building.jpg சிலாங்கூர் மந்திரி பெசார் (''Menteri Besar of Selangor'')) என்பவர் சிலாங்கூர் மாநிலத்தின் அரசுத் தலைவர் ஆகும். மலேசியாவில் ஒரு மாநிலத்தின் முதலமைச்சரை மந்திரி பெசார் என்று அழைப்பது வழக்கம். இவர் சிலாங்கூர் மாநில சட்டமன்றம் (''Selangor State Legislative Assembly'') பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார். தற்போது சிலாங்கூர் மந்திரி பெசார் பதவியில் உள்ளவர் அமிருதீன் சாரி (''Amirudin Shari''). இவர் 19 சூன் 2018 முதல் மாநில முதல்வர் பதவியை வகித்து வருகிறார். சிலாங்கூர் மாநில அரசமைப்புச் சட்டத்தின்படி, சிலாங்கூர் சுல்தான் முதலில் மந்திரி பெசார் நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.